Document ID: /roh_data/filtered/fineweb-2-filterrobots_roh.jsonl.gz/26720

Chelsea ha gudagnà a moda suverana l'Europa League. En il final a Baku ha il club da ballape da Londra battì il rival da la citad, Arsenal cun 4:1. Per Chelsea èsi l'emprim titel internaziunal dapi il 2013, nua ch'ils Blues avevan medemamain gudagnà l'Europaleague.
Ils gols han sajettà Olivier Giroud, Pedro Rodriguez e duas giadas Eden Hazard. Iwobi ha sajettà il gol d'honur per ils Gunners.
Per Arsenal – cun ils giugaders svizzers Granit Xhaka che ha giugà atras e Stephan Lichtsteiner che n'ha betg giugà munta quai ch'els han en il medem mument era manchentà la qualificaziun per la Championsleague da l'auter onn.
RR Novitads 23:00+